system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Familia Miclescu.
assistant
Familia Miclescu, familie veche boierească din Moldova, este atestată printr-un uric din 21 aprilie 1436 al lui Ilie și Ștefan, fii lui Alexandru cel Bun, și apoi altul din 11 iunie 1464 a lui Ștefan cel Mare, în care se aduc mulțumiri strămoșului ei Stanciu Hotnogul, pârcălab de Hotin și i se confirmă „rangul întâi de boierie”.

Blazon 
Blazonul familiei Miclescu prezintă o cetate cu două turnuri și o poartă aurită deasupra căreia se află încrucișate o sabie și o cheie, totul pe fundal verde. Acest blazon amintește de cetatea Hotinului unde pe vremuri au fost castelani și unde legenda spune că un Miclescu a învins pe turci .

Membri 

Din familia Miclescu (arborele genealogic al familiei Miclescu)s-au remarcat de-a lungul timpului:

 Alecu Miclescu (1843 - 17 ian 1905), prefect de Dorohoi, căsătorit cu Elena Singiorz;
 Alexandru Miclescu (1807 - 17 mai 1852), vornic, căsătorit cu Catrina Ralet;
 Constantin Gavril Miclescu (1690 - ?), vornic (1738), căsătorit cu Ecaterina Sturdza;
 Constantin Sandu Miclescu (1754 - 1833), ban (1810), mare vornic (1829), căsătorit cu Zoe Vârnav;
 Constantin Dimitrie Miclescu (1852 - 26 apr 1912), avocat, profesor la Liceul Național Iași, căsătorit cu Maria Cos;
 Constantin Scarlat Miclescu (16 apr 1822 - 14 aug 1886), călugărit la Huși (18 iun. 1842) sub numele de Calinic, mitropolit-primat al Bisericii Ortodoxe Române (1875-1886);
 Dimitrie Miclescu (29 feb 1820 - 21 nov 1896), vornic, membru al Divanului, ministru al lucrărilor publice în cel dintâi guvern al Moldovei (15 ianuarie 1859), ministru de finanțe, ministru de justiție (1859-1860); căsătorit cu Maria Butureanu;
 Dumitru Miclescu (30 sept 1816 - 10 mai 1884), colonel, prefect de Vaslui;
 Emanoil Miclescu (26 dec 1861 - 1946), doctor in drept, Președinte la Curtea de Casație, Ministru de Justiție (27 sept - 30 nov 1919) în guvernul Artur Vaitoianu, căsătorit cu Elena Iorgovan;
 Emil Miclescu (28 nov 1851 - 14 sept 1940), inginer, director general al C.F.R., căsătorit cu Alexandrina Grecianu;
 Gavril Miclescu (1650 - 1741), mare paharnic (1701), mare vornic (1716), mare logofăt (1727), căsătorit cu Ecaterina Dubău, apoi cu Bălașa Moreanu;
 George Miclescu (1904 - 1992), comandor de aviație, căsătorit cu Magda Tzaicu;
 George Iorgu Miclescu (1867 - 23 ian 1940), colonel, atașat militar la Paris, căsătorit cu Olga Cantacuzino;
 Gheorghe Miclescu (1680 - cca. 1741), medelnicer;
 Horia Miclescu, sculptor, arhitect;
 Iancu Gavril Miclescu, paharnic (1793), vornic, căsătorit cu Ruxandra Rosetti-Roznoveanu;
 Iancu Alecu Miclescu, (1861 - 2 iul 1911), magistrat;
 Iancu Iordachi Miclescu (1792 - 20 feb 1846), ban (1829), postelnic, căsătorit cu Ruxandra Jurgea;
 Iancu Iordachi Sandu Miclescu (cca. 1795 - ?), ban (1829), căsătorit cu Marghioala Cuza;
 Iancu-Nicoară Miclescu-Prăjescu (8 iun 1892 - 01 ian 1973), director general al Societății Telefoanelor, genealog, căsătorit cu Maria Cristopol;
 Ilie Miclescu (20 iul 1852 - 7 apr 1928), magistrat, căsătorit cu Ecaterina Obedeanu;
 Ioan Miclescu (1802 - apr 1847), irinarh, arhimandrit, călugăr la Diocleé;
 Ioan Sandu Miclescu (? - 10 aug 1836), mare vornic, căsătorit cu Ralu Canano;
 Ioniță Miclescu, medelnicer (1715), căsătorit cu Scarlet Dabija;
 Iordachi Constantin Miclescu (1794 - 1853), mare vornic, spătar (1829);
 Iordachi Sandu Miclescu (1756 - ?), mare vornic, căsătorit cu Elena Carp;
 Iorgu Miclescu (18 dec 1832 - 1889), spătar, căsătorit cu Aglaia Rosetti;
 Jean Miclescu (1857 - 12 nov 1920), senator, publicist, căsătorit cu Alina Cantacuzino;
 Manolache Miclescu (1775 - 1812), proprietar, paharnic, căsătorit cu Smaranda Sturdza;
 Marie-Jeanne Miclescu (15 ian 1897 - 22 iun 1988), pictor, profesoară de desen;
 Mihail Miclescu (1851 - 1920), prefect de Dorohoi, director al Creditului Agricol Botoșani, căsătorit cu Maria Canano;
 Octavian C. Miclescu (28 oct 1905 - 10 ian 1982), ofițer de luptă, căsătorit cu Maria Saica;
 Octavian O. Miclescu (n. 18 oct 1978), scriitor;
 Paul Emil Miclescu (20 mai 1901 - 22 mar 1994), arhitect, memorialist, fondator al revistei "Simetria", căsătorit cu Yvonne Delage;
 Radu Miclescu (1893 - 1990), colonel de cavalerie, absolvent al Școlii Militare de la Saint-Cyr, căsătorit cu Elsa Florescu;
 Săndulache Miclescu (1804 - 23 nov 1877), senator, spătar, căsătorit cu Nastasia Rosetti iar apoi cu Marie Josephine Guinier
 Sandu P.E.C. Miclescu (n. 27 mar 1933), arhitect, profesor la Institutul de Arhitectură "Ion Mincu", căsătorit cu Rodica Felicia Lipatti;
 Sandu Emil Miclescu (n. 1930), regizor;
 Sandu Gavril Miclescu, paharnic;
 Sandu (Sofronie) Miclescu (1790 - 18 mai 1861), mitropolit al Moldovei (10 feb 1851 - 18 ian 1861);
 Sandu Ștefan Emil Miclescu (24 mai 1885 - 11 aug 1949), inginer, director al C.F.R., căsătorit cu Smaranda Nicolescu-Dorobanțu;
 Scarlat Miclescu (1788 - 12 apr 1853), agă (1929), vornic, căsătorit cu Maria Beldiman;
 Ștefan Miclescu, paharnic (1738);
 Theodor Miclescu (n. 1931), inginer, profesor universitar la Institutul Politehnic București;
 Vasile Grigore Miclescu (1645 - 12 iul 1719), jitnicer, comis, căsătorit cu Maricuța Gheuca;
 Vasile Sandu Miclescu, vornic;
 Vasile Manolache Miclescu (1833 - 23 nov 1908), prefect de Neamț și de Roman, căsătorit cu Zulnia Rosetti;
 Victor Dimitrie Miclescu (1866 - 30 iun 1922), avocat, politician, publicist, căsătorit cu Constanța Boerescu;
 Zoe Miclescu (1856 - 29 nov 1921), profesoară de muzică, Doamna de onoare a M.S. Regina Elisabeta a României;
 Miclescu Adrian Horia, (7.4.1955 - ), procuror, avocat;
 Miclescu Bogdan Constantin, (17.10.1985 - ), notar;
 Miclescu Razvan Cristian, (02.08.1988 - ), notar;

Note

Vezi și 
 Micle (nume de familie)
 Miclea (nume de familie)
 Miclești (dezambiguizare)

 
Nobili români
Familii din Moldova
Mari familii boierești